วอล์กเกอร์ สโคเบลล์

วอล์กเกอร์ สโคเบลล์ เป็นนักแสดงชาวอเมริกัน เขาเกิดที่รัฐเวอร์จิเนียและเข้าสู่วงการอาชีพการแสดงเมื่ออายุ 13 ปี และได้รับการยอมรับในทันทีจากบทบาทนำในภาพยนตร์ไซไฟสตรีมมิ่งเรื่อง ย้อนเวลาหาอดัม และ Secret Headquarters (ทั้งสองเรื่องในปี ค.ศ. 2022) สโคเบลล์ยังคงได้รับการยอมรับอย่างต่อเนื่องจากบทบาทนำในซีรีส์แฟนตาซีทางช่อง ดิสนีย์+ เรื่อง เพอร์ซีย์ แจ็กสัน แอนด์ดิโอลิมเปียนส์ (ค.ศ. 2023ปัจจุบัน)

 ชีวิตและอาชีพ 
 ชีวิตช่วงแรกและประวัติการแสดง (ค.ศ. 2009–2021) 
สโคเบลล์เกิดเมื่อวันที่ 5 มกราคม ค.ศ. 2009 ใน เวอร์จิเนียบีช เป็นบุตรของ เฮเทอร์ สโคเบลล์ กับ พีต สโคเบลล์ ในครอบครัวทหาร เขามีพี่สาวและน้องชาย สโคเบลล์อาศัยอยู่ในรัฐโคโลราโดจนกระทั่งครอบครัวย้ายไป แฟร์วิว รัฐเพนซิลเวเนีย ที่ซึ่งพ่อแม่ของเขาเติบโตมา เขาเข้าชั้นเรียนการละครในโรงเรียนประถมศึกษา และเข้าเรียนมัธยมต้นแฟร์วิวและแสดงละครเวทีของโรงเรียนเรื่อง แมรี่ ป๊อปปินส์ ไม่นานหลังจากนั้นเขาเข้าร่วมเวิร์กช็อปการแสดงของจอห์น ดาคิโน จ้างผู้จัดการและเซ็นสัญญากับเอเจนซี่ เมื่อไม่ได้เดินทางหรืออยู่ในกองถ่าย เขาจะไปที่โรงเรียนมัธยมแฟร์วิว

 ความก้าวหน้าทางการแสดง (ค.ศ. 2022–ปัจจุบัน) 
สโคเบลล์ได้ออดิชั่นในเดือนสิงหาคม ค.ศ. 2020 เพื่อรับบทเป็นตัวละคร ไรอัน เรย์โนลส์ ตอนเด็ก ในภาพยนตร์เน็ตฟลิกซ์เรื่อง ย้อนเวลาหาอดัม  การเลียนแบบเรย์โนลส์ทำให้เขาได้รับบทบาทการแสดงครั้งแรก แม้จะมีเด็กหลายร้อยคนที่ออดิชั่นสำหรับบทบาทนี้ สโคเบลล์บอกกับผู้สัมภาษณ์ว่าการดูเรย์โนลส์ในภาพยนตร์เดดพูล หลายครั้งในขณะที่กำลังเติบโตมีส่วนทำให้เขาสามารถเลียนแบบเรย์โนลส์ได้ การถ่ายทำเริ่มขึ้นที่แวนคูเวอร์ในเดือนพฤศจิกายน ค.ศ. 2020 และออกฉายในมีนาคม ค.ศ. 2022 ตามที่ผู้วิจารณ์ได้กล่าวไว้ "สโคเบลล์รับบทเป็นเรย์โนลส์ในวัยเด็กได้อย่างสมบูรณ์แบบ และเรย์โนลส์ก็รับบทเป็นสโคเบลล์ในวัยหนุ่มได้อย่างสมบูรณ์แบบเช่นกัน"

สโคเบลล์แสดงร่วมกับ โอเวน วิลสัน ในภาพยนตร์เรื่อง Secret Headquarters ภาพยนตร์เรื่องนี้ออกฉายทาง Paramount+ สิงหาคม ค.ศ. 2022 

ไม่กี่เดือนก่อนที่ ย้อนเวลาหาอดัม จะออกฉาย สโคเบลล์ได้ออดิชั่นบท เพอร์ซีย์ แจ็กสัน ในซีรีส์ของดิสนีย์+ เรื่อง เพอร์ซีย์ แจ็กสัน แอนด์ดิโอลิมเปียนส์ ริก ไรออร์แดนผู้เขียนกล่าวว่าสโคเบลล์ "ทำให้เราทึ่งกับเทปออดิชั่นของเขาสำหรับบทบาทเพอร์ซีย์" การคัดเลือกนักแสดงได้ประกาศต่อสาธารณะไม่กี่เดือนต่อมาใน เมษายน ค.ศ. 2022 ซีรีส์เรื่องนี้ออกอากาศตอนแรกในวันที่ 20 ธันวาคม ค.ศ. 2023 และได้รับการต่ออายุสำหรับฤดูกาลที่สองและสาม

ในเดือนพฤษภาคม ค.ศ. 2023 สโคเบลล์ได้ร่วมแสดงในภาพยนตร์เรื่อง Looking Through Water เป็นภาพยนตร์ดราม่าครอบครัวที่กำกับโดย โรเบร์โต สไนเดอร์ เดือนเมษายน ค.ศ. 2025 เขาได้ร่วมแสดงใน The Angry Birds Movie 3 ซึ่งมีกำหนดออกฉาย 23 ธันวาคม ค.ศ. 2026

 ผลงานภาพยนตร์ 
 ภาพยนตร์ 
ปี ชื่อ บทบาทหมายเหตุ 2022 ย้อนเวลาหาอดัม อดัม รีด (วัยเด็ก) Secret Headquartersชาร์ลี คินเซด 2025 Looking Through Water ไคล์ หลังการผลิต 2026 The Angry Birds Movie 3  (พากย์) ระหว่างการผลิต

 โทรทัศน์ 
 ปี ชื่อ บทบาท หมายเหตุ 2023–ปัจจุบัน พอร์ซีย์ แจ็กสัน แอนด์ดิโอลิมเปียนส์ เพอร์ซีย์ แจ็กสัน นักแสดงหลัก

 รางวัลและการเสนอชื่อเข้าชิง 
 ปี รางวัล ประเภท ผลงาน ผลอ้างอิง2022MTV Movie & TV Awardsทีมดีที่สุดย้อนเวลาหาอดัม2024Kids' Choice Awardsดาราทีวีชายยอดนิยม (เด็ก)พอร์ซีย์ แจ็กสัน แอนด์ดิโอลิมเปียนส์2025SCAD TVfestรางวัลดาวรุ่ง

 หมายเหตุ 

 อ้างอิง 

 แหล่งข้อมูลอื่น 



หมวดหมู่:บุคคลที่เกิดในปี พ.ศ. 2552
หมวดหมู่:บุคคลที่ยังมีชีวิตอยู่
หมวดหมู่:นักแสดงเด็กชายชาวอเมริกัน
หมวดหมู่:นักพากย์ชาวอเมริกัน
หมวดหมู่:นักแสดงชายจากรัฐโคโลราโด
หมวดหมู่:นักแสดงชายจากรัฐเวอร์จิเนีย
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน